Hy is die Christus | ToekomsVenster
by Kariné Joubert | Oct 13, 2020 | Blog | 0 comments
19 "Die Jode het priesters en Leviete van Jerusalem af na Johannes toe gestuur om hom te vra: "Wie is jy?" Toe het hy hierdie getuienis afgelê en dit duidelik en ondubbelsinnig gestel en openlik verklaar: "Ek is nie die Christus nie."
21 Hulle vra hom toe: "Wie is jy dan? Is jy Elia?" "Nee, ek is nie," sê hy. "Is jy dan die Profeet?" "Nee!" het hy geantwoord.
Dit blyk dat sommige in Johannes die vervulling van die Messiasverwagting gesien het. Derhalwe bevestig hy nie minder as drie keer dat hy nie die Christus is nie. Duidelik, ondubbelsinnig en openlik staan daar. "Ek is nie die Christus nie".
Daarmee is die saak van sy identiteit nie afgehandel nie.
"Maar wie is jy dan", wil hulle weet?
Elia? Sy optrede in die woestyn herinner aan Elia van die ou Testament. Hy ontken dit egter.
Nee, ook nie dit nie.
"Maar wie is jy dan", wil hulle weet? Ons moet 'n antwoord gaan gee aan die mense wat ons gestuur het. Ons kan nie met 'n mond vol tande terug na Jerusalem nie.